Татар мәктәбендә укучы балаларга

татар теленнән мәктәп олимпиадасы өчен **биремнәр**

4 нче сыйныф

**Үткәрү вакыты – 60 минут**

**Максималь балл – 30**

**I. Тестлардан дөрес җавапны билгеләгез.**

1. Бирелгән мәкальдәге нечкә сузык авазларның саны дөрес күрсәтелгән рәтне билгеләгез. **(2 балл)**

*Кем эшләми, шул ашамый.* (Мәкаль)

а) 3;

ә) 4;

б) 5;

в) 6.

2. Бирелгән мәкальдәге саңгырау тартыкларның саны дөрес күрсәтелгән рәтне билгеләгез. **(2 балл)**

*Дөя дә бүләк, төймә дә бүләк.* (Мәкаль)

а) 3;

ә) 4;

б) 5;

в) 6.

3. Парсыз яңгырау тартык авазларның саны дөрес күрсәтелгән рәтне билгеләгез. **(2 балл)**

а) 4;

ә) 5;

б) 6;

в) 7.

4. Бирелгән сүзнең тамыры дөрес күрсәтелгән рәтне билгеләгез. **(2 балл)**

*Көндәлекләр*

а) *көн*;

ә) *көндә*;

б) *көндәлек*;

в) *көндәлекләр*.

5. **25** санының төзелеш ягыннан төре дөрес күрсәтелгән рәтне билгеләгез. **(2 балл)**

а) тамыр;

ә) кушма;

б) парлы;

в) тезмә.

6. Бирелгән мәкальдәге төшеп калган сүз дөрес күрсәтелгән рәтне билгеләгез. **(2 балл)**

*Ялкауга* ***........*** *иң беренче төшә.* (Мәкаль)

а) *таш*;

ә) *кар*;

б) *яңгыр*;

в) *аш*.

7. Юнәлеш килешенең сораулары дөрес күрсәтелгән рәтне билгеләгез. **(2 балл)**

а) кем? нәрсә?

ә) кемгә? нәрсәгә? кая?

б) кемдә? нәрсәдә? кайда?

в) кемнең? нәрсәнең?

8. Киләчәк заман хикәя фигыль кулланылган мәкальне билгеләгез. **(2 балл)**

а) *Балтасы суга төшкән.*

ә) *Алма агачыннан ерак төшми.*

б) *Суганның татлысы юк.*

в) *Бер агач ике төрле җимеш бирмәс.*

**II. Теоретик бирем.**

**В** хәрефе турында белгәннәрегезне языгыз. **(4 балл)**

**III. Гамәли-иҗади бирем.**

1. Табышмакның төшеп калган хәрефләрен куеп, күчереп языгыз. **(3 балл)**

*Й****...****з кат кием,*

*барысы да т****...****ймәсе****...*** *.*

2. Җавабын табыгыз. **(1 балл)**

3. Мәктәп укучысы ничек киенергә тиеш? Шул хакта языгыз. **(6 балл)**